Mites oor aanlyn skool(Foto verskaf deur Koa Academy) In 2020 het talle gesinne oor die wêreld heen ŉ buitengewone ervaring van aanlyn skool beleef toe die pandemie tradisionele skole vir lang periodes gesluit het. Dinge was egter nie op ŉ gelyke vlak nie: talle lae-inkomste gesinne het nie die data of toestelle gehad om hul kinders behoorlik aan die internet te verbind nie. Middelklas-inkomste gesinne kon ŉ makliker oorgang maak en ontwrigting in leer voorkom. Sommige skole kon maklik kurrikulums, onderwysers en leerders aanlyn kry, maar ander het nie ŉ idee gehad oor aanlyn onderrig nie en hulle het gesukkel – selfs skole wat oor goeie hulpbronne beskik. Sommige ouers het gesien hoe hul kinders floreer ten spyte van die omstandighede, ander was onder baie druk toe hulle skielik leermeesters moes wees wat daagliks toesig moes hou oor onderrig. Alhoewel daar verligting is in die hersteltyd ná Covid-19 en kinders kon terugkeer skool toe en ouers kon terugkeer werk toe, is die ervaring van hoe die digitale wêreld ŉ versagtende impak kan hê op uitdagings in die lewe, hier om te bly. Waar aanlyn en gekombineerde leer aanvanklik onbeproef en ongetoets was, is dit nou hoofstroom-opsies vir vandag se gesinne en bied ŉ groter keuse. Aanlyn skool bied meer opsies oor kurrikulums, toegang tot onderwysers en groter leergeleenthede as wat ooit tussen die mure van die klaskamer moontlik sou wees. Vir Mark Anderson, hoof en medestigter van die hoë-interaksie aanlyn skool Koa Academy, is dit nie ŉ geval van aanlyn teenoor tradisionele skool nie, eerder wie relevante, gehalte onderrig en leer kan bied wat die beste vir jou gesin werk. Anderson wil met drie mites oor aanlyn skool wegdoen: “Aanlyn leer het ŉ bepaalde pedagogie en aanlyn onderwysers het spesifieke vaardighede om leer op die digitale platform te fasiliteer. Dit is die professionele onderwyser se rol om jou kind deur die skoolkurrikulum te lei, en dit verander geensins in die aanlyn omgewing nie. Ouers het dieselfde rol wanneer dit kom by hul kind se opvoeding – of hulle in ŉ fisiese skool of in ŉ aanlyn skool is.” “Ouers moet ŉ skool kies – aanlyn of tradisioneel – wat by hul waardes en doelwitte vir hul kind se onderrig en skoolervaring pas. Sosialisering by die skool kom deur die doelbewuste skep en instandhouding van ŉ hoë-interaksie omgewing. Daar is tradisionele skole wat goed vaar hiermee, en ander wat nie goed vaar nie. Dit is dieselfde met aanlyn skole. By Koa kom kinders saam in klein klasse wat bestaan uit slegs agt lede elk, saam met hul onderwyser wat sosialisering ŉ sleutelonderdeel maak van elke skooldag. Ons kinders leer hoe om verantwoordelik te wees en hoe om sosiale digitale burgers te wees. Dit berei hulle voor vir die regte wêreld waar ons aktiwiteite en werk al hoe meer digitaal plaasvind.” “Aanlyn skole bied dieselfde kurrikulums en erkende kwalifikasies as tradisionele skole. Net soos elke aspek van ons lewe in hierdie snelveranderende tye, word skool en tersiêre studies getransformeer en word ontwrig deur beter idees en beter instrumente. As ouers is ons uitgedaging om op hoogte te bly van dié ontwikkelings en om te besef dat ons kind se onderrig en verdere studie anders sal en moet wees van dit wat ons self ervaar het. Die wêreld het verander, en verander steeds vinnig en dramaties, en dit is die rol van die skool om ons kinders vir die regte wêreld voor te berei wat hulle as volwassenes sal ervaar.” (Foto verskaf deur Koa Academy) Digitale leer, ten volle aanlyn of gekombineer, was nog altyd waarheen die wêreld op pad was. Covid-19 het nie die rigting verander nie, slegs die pas versnel. Tegnologie in opvoeding het die vermoë om talle groot probleme te takel wat in onderrig gewortel is – toeganklikheid en gelykheid, gehalte en aktualiteit. “Ons moet ook besef dat ons die generasie oplei wat digitale boorlinge is,” voeg Anderson by. “Ons wil hulle voorberei op deelname en sukses in die regte wêreld – dit is die doel van onderrig, maak nie saak watter era dit is nie. Die regte wêreld, vir hierdie generasie, en dié wat volg, is ŉ wêreld wat ŉ beduidende digitale gebied omsluit. Hul onderrig moet opdrag, leiding en ervaring insluit oor hoe om ŉ verantwoordelike digitale burger te wees, want hul realiteit, en toekoms van werk, sal nie beperk word tot die materiële wêreld nie.” Anderson sê ŉ aanlyn of gekombineerde benadering oor leer is absoluut geskik en voordelig in dié tye. “Dit is ŉ voordeel vir gesinne om hierdie reeks van keuses te hê wanneer hulle ŉ besluit moet maak oor hul kind se opvoeding.” Daar was sienings dat aanlyn skole nie volhoubaar sou wees wanneer Covid-19-beperkings opgehef word nie. Dit is wel só dat sommige aanlyn skole nie volhoubaar sal wees nie, veral nie dié wat ŉ meer tradisionele beskouing het van onderrig nie. Hoe meer die digitale ryk egter elke aspek van ons lewens binnedring, hoe meer sal aanlyn en gekombineerde leer ŉ toenemend prominente kenmerk word van wêreldwye leer – van vroeë kinderopvoeding tot nagraadse onderrig. Anderson meen ouers wat aanlyn skoolopsies oorweeg moet dieselfde vlak van onderskeiding toepas wanneer hulle ander leeropsies vir hul kinders oorweeg. Hy het die volgende wenke vir ouers wanneer hulle ŉ aanlyn skool kies: “Dink oor wat jy vir jou kinders wil hê wanneer dit kom by hul onderrig. As sosio-emosionele onderrig vir jou belangrik is, kyk na hoë-interaksie skoolopsies. As die ervaring van ŉ skoolgemeenskap met jou gesinswaardes resoneer, dan moet jy kyk na aanlyn skole wat aktief besig is om ŉ gemeenskap aanlyn en andersins te bou. Vind meer uit oor die waardes van die skool en kry die een wat die beste by jou gesinswaardes pas.” “Hierdie assessering is nie anders as hoe jy enige privaat tradisionele skoolopsie in Suid-Afrika sou evalueer nie. Let op na die beplande skalering om te bepaal of dit ŉ volhoubare besigheidsmodel is. Maak seker dat die skoolgeld nie te vinnig styg nie. Oorweeg die finansiële impak as daar fisiese kampusse is wat onderhou moet word.” “Maak afsprake met die bestuur van die skool en ontmoet hulle persoonlik. Digitale vergaderings is ook werklike verbindings. Die feit dat ŉ skool aanlyn is, beteken nie dat dit ondeursigtig moet wees nie. Jy teken nie aan op ŉ platform nie, jy skryf jou kind vir ŉ skool in. Vra die brandende vrae en volg op oor verwysings.”